સ્થાનિક હવામાન વિભાગની કચેરીના નિયામક મનોરમા મોહંતી કહે છે કે અમદાવાદમાં ગરમીનો માહોલ આગામી તા.ર૦ મે સુધી જળવાઇ રહેશે. ત્યાં સુધી શહેરમાં ૪૪ ડિગ્રી કે તેની આસપાસ મહત્તમ તાપમાન નોંધાશે, પરંતુ ત્યાર બાદ અરબી સમુદ્રમાંથી ગુજરાત તરફ પશ્ચિમી દિશા ધરાવતા પવન ફુંકાશે. આ પવનોથી ગુજરાતમાં ગરમીનું મોજું ક્રમશઃ હળવું થશે અને ધીમે ધીમે ગરમીનો પારો નીચે ઊતરીને ૪૧-૪ર ડિગ્રીએ જઇને અટકશે.